Prins van Wallis - Wikipedia
Charles, die huidige Prins van Wallis.
Eerste Engelse houer
Prins van Wallis (Wallies: Tywysog Cymru) was ’n titel wat van die 12de eeu af gegee is aan prinse wat in Wallis gebore is; die term het die vroeëre gebruik van die woord koning vervang. Een van die laaste Walliese prinse, Llywelyn ap Gruffudd, is in 1282 in ’n veldslag deur koning Eduard I van Engeland verslaan. Dié se seun Eduard (wat in Caernarfon-kasteel in Wallis gebore is) is in 1301 aangewys as die eerste Engelse Prins van Wallis.
Sedert die 14de eeu word die titel gegee aan die regmatige opvolger van die Britse monarg, maar as hy dit nie kry nie, het dit geen invloed op sy aanspraak op die troon nie. Die titel word as ’n persoonlike eerbewys aan die regmatige troonopvolger gegee en is nie oorerfbaar nie; as die prins koning word, word die titel vakant en kan dit aan iemand anders toegeken word. Die titel Graaf van Chester word altyd saam met die titel Prins van Wallis toegeken. Hy het gewoonlik ook ander titels.
Die huidige en langsdienende Prins van Wallis is prins Charles, die oudste seun van koningin Elizabeth II. Die vrou van die prins is geregtig op die titel Prinses van Wallis. Prins Charles se eerste vrou, Diana, het dit gebruik, maar sy tweede vrou, Camilla, gebruik eerder die titel Hertogin van Cornwall (of van Rothesay as sy in Skotland is) omdat die ander titel so algemeen met Diana verbind word.
1 Rolle en verantwoordelikhede
2 Regmatige opvolger versus vermoedelike opvolger
3 Lys van Prinse van Wallis
3.1 As onafhanklike titel
3.2 As titel van die Engelse of Britse regmatige troonopvolger
Rolle en verantwoordelikhede[wysig | wysig bron]
Die Prins van Wallis is die regmatige opvolger van die Britse monarg. Geen amptelike openbare rol of verantwoordelikheid gaan saam met die titel of sy posisie as regmatige troonopvolger nie.
Die huidige prins staan die koningin by in die uitvoering van haar pligte deur haar byvoorbeeld te verteenwoordig om ampsbesoekers in Londen te verwelkom of staatsdinees by te woon. Hy het ook al die koningin en Brittanje verteenwoordig op oorsese en staatseremonies soos staatsbegrafnisse.
Regmatige opvolger versus vermoedelike opvolger[wysig | wysig bron]
Die titel word net aan die regmatige opvolger (heir apparent) gegee – iemand wat nie deur enige toekomstige geboorte as eerste aanspraakmaker op die troon vervang kan word nie. Die opvolging was altyd volgens eersgeboortereg en manlike voorkeur, wat beteken die regmatige opvolger was die regerende monarg se oudste seun of as hy oorlede was, sý oudste seun, ensovoorts. As die monarg se oudste seun sonder kinders dood is, het die monarg se tweede oudste seun die titel gekry, ensovoorts. ’n Dogter van ’n regerende monarg wat die eerste aanspraakmaker op die troon was, was nooit die regmatige opvolger nie omdat sy vervang kon word as die koning in die toekoms ’n seun sou kry. Sy was die vermoedelike opvolger (heir presumptive)
Brittanje het in 2011 saam met ander lande van die Statebond die Perth-ooreenkoms onderteken wat veranderings voorstel aan die opvolgingswette, insluitende om opvolging te verander volgens eergeboortereg ongeag geslag. ’n Wet in dié verband is op 25 April 2013 in Brittanje aanvaar en het op 26 Maart 2015 in werking getree – in Brittanje sowel as die res van die Statebond. Geen vrou het nog die titel Prinses van Wallis uit eie reg gehad nie.
Omdat die titel Prins van Wallis nie outomaties toegeken word nie, was daar al tye dat daar niemand met dié titel was nie, soos tydens die bewind van koning George VI, wat geen seuns gehad het nie. Prinses Elizabeth was die vermoedelike troonopvolger en het dus nie die titel Prinses van Wallis gehad nie. Daar was ook in die eerste jare van haar bewind niemand met die titel nie; prins Charles het dit eers in 1958 op negejarige ouderdom gekry.
Die titel Prinses van Wallis is altyd gehou deur die vrou van die prins in haar hoedanigheid as eggenote van die regmatige opvolger en dus toekomstige koningingemaal. Die huidige Prinses van Wallis is Camilla, Hertogin van Cornwall, wat die titel outomaties gekry het toe sy met prins Charles trou. Sy verkies egter om nie die titel te gebruik nie omdat dit so nou verbind word met haar voorganger, Diana.
Lys van Prinse van Wallis[wysig | wysig bron]
As onafhanklike titel[wysig | wysig bron]
Ook Prins van Gwynedd en van Aberffraw, Lord van Snowdon
Nie meer Prins van Wallis
Dafydd ap Llywelyn seun van Llywelyn ab Iorwerth c. April 1212 11 April 1240; eerste aangetekende gebruik in 1244 25 Februarie 1246
Llywelyn ap Gruffudd Onbekend
seun van Gruffydd ap Llywelyn c. 1223 Volg Dafydd op in 1246 as Prins van Gwynedd; gebruik titel Prins van Wallis vanaf 1258; deur Hendrik III erken op 29 September 1267 11 Desember 1282
sterf op slagveld
Dafydd ap Gruffydd broer van Llywelyn ap Gruffudd c. 1238 11 Desember 1282 3 Oktober 1283
by Shrewsbury tereggestel
As titel van die Engelse of Britse regmatige troonopvolger[wysig | wysig bron]
Word regmatige opvolger
Eduard van Carnarvon Eduard I 25 April 1284 19 Augustus 1284 7 Februarie 1301 7 Julie 1307
bestyg troon as Edward II 21 September 1327
Eduard van Woodstock, die Swart Prins Eduard III 15 Junie 1330 12 Mei 1343 8 Junie 1376
Richard van Bordeaux 6 Januarie 1367 8 Junie 1376 20 November 1376 22 Junie 1377
bestyg troon as Richard II 14 Februarie 1400
Hendrik van Monmouth Hendrik IV 16 September 1387 30 September 1399 15 Oktober 1399 21 Maart 1413
bestyg troon as Hendrik V 31 Augustus 1422
Eduard van Westminster Hendrik VI 13 Oktober 1453 15 Maart 1454 11 April 1471
pa afgesit 4 Mei 1471
Eduard van York Eduard IV 4 November 1470 11 April 1471 26 Junie 1471 9 April 1483
bestyg troon as Eduard V 1483?
Edward van Middleham Richard III 1473 26 Junie 1483 24 Augustus 1483 31 Maart of
Arthur Tudor Hendrik VII 20 September 1486 29 November 1489 2 April 1502
Hendrik Tudor 28 Junie 1491 2 April 1502 18 Februarie 1504 21 April 1509
bestyg troon as Hendrik VIII 28 Januarie 1547
Eduard Tudor Hendrik VIII 12 Oktober 1537 – 28 Januarie 1547
bestyg troon as Eduard VI 6 Julie 1553
Henry Frederick Stuart Jakobus I 19 Februarie 1594 24 Maart 1603 4 Junie 1610 6 November 1612
Karel Stuart 19 November 1600 6 November 1612 4 November 1616 27 Maart 1625
bestyg troon as Karel I 30 Januarie 1649
Karel Stuart Karel I 29 Mei 1630 c. 1638–1641 30 Januarie 1649
bestyg later (1660) troon as Karel II 6 Februarie 1685
Jakobus Francis Eduard Stuart Jakobus II 10 Junie 1688 c. 4 Julie 1688 11 Desember 1688
pa afgesit 1 Januarie 1766
George Augustus George I 10 November 1683 1 Augustus 1714 27 September 1714 11 Junie 1727
bestyg troon as George II 25 Oktober 1760
Frederick Louis George II 1 Februarie 1707 11 Junie 1727 8 Januarie 1729 31 Maart 1751
George William Frederick 4 Junie 1738 31 Maart 1751 20 April 1751 25 Oktober 1760
bestyg troon as George III 29 Januarie 1820
George Augustus Frederick George III 12 Augustus 1762 19 Augustus 1762 29 Januarie 1820
bestyg troon as George IV 26 Junie 1830
Albert Edward Victoria 9 November 1841 8 Desember 1841 22 Januarie 1901
bestyg troon as Edward VII 6 Mei 1910
George Frederick Ernest Albert Edward VII 3 Junie 1865 22 Januarie 1901 9 November 1901 6 Mei 1910
bestyg troon as George V 20 Januarie 1936
Edward Albert Christian George Andrew Patrick David George V 23 Junie 1894 6 Mei 1910 23 Junie 1911 20 Januarie 1936
bestyg troon as Edward VIII;
later (1937) Hertog van Windsor 28 Mei 1972
Charles Philip Arthur George Elizabeth II 14 November 1948 6 Februarie 1952 26 Julie 1958 N.V.T.
↑ Macdonald, Ken (18 Januarie 2017). "Duchess of Rothesay opens Rowett research building in Aberdeen". BBC News.
↑ "The Prince of Wales - Royal Duties". Clarence House. Besoek op 10 Augustus 2015.
↑ Laura Smith-Spark (28 Oktober 2011). "Girls given equal rights to British throne under law changes". CNN. Besoek op 15 Julie 2012.
↑ Succession to the Crown Act. Parliament of the United Kingdom.
↑ Succession to the Crown Act 2013 (Commencement) Order 2015 at legislation.org.uk (Besoek op 30 Maart 2015)
↑ Statement by Nick Clegg MP, UK parliament website, 26 Maart 2015 (Besoek op 26 Maart 2015).
↑ 7,00 7,01 7,02 7,03 7,04 7,05 7,06 7,07 7,08 7,09 7,10 7,11 7,12 7,13 7,14 7,15 7,16 7,17 7,18 7,19 l Previous Princes. Amptelike webtuiste van die Prins van Wallis. Besoek op 15 Julie 2013.
↑ London Gazette, uitg. 27375, 9 November 1901, p. 7289
Ontsluit van "https://af.wikipedia.org/w/index.php?title=Prins_van_Wallis&oldid=1808295"
Die bladsy is laas op 10 September 2018 om 14:38 bygewerk.